‏29/05/2017

**הוראות בטיחות בשימוש בגלילי גז במעבדות/ בתי מלאכה בשטח האוניברסיטה-**

1. **גלילי גזים אינרטיים (כמו חנקן, דו תחמוצת הפחמן, הליום, ארגון)** - יעוגנו לקיר המעבדה-**כל גליל לחוד** בדיוק בתחתית השליש העליון.  כמו כן יש להקפיד על אוורור המעבדה- לפחות  6 החלפות אויר בשעה!
2. **גלילי גז דליק** **(כמו מימן, אצטילן, פרופאן)**- **אסורים להימצא בתוך מבנים באופן מוחלט** -יש להציבם מחוץ למבנה בארון נעול המתאים לסוג הגז. (גם גליל ריק אסור !) במעבדה נדרש ברז ניתוק אוטומטי במקרה של דליפה, מתז כבוי אש, וגלאי דליפות השולח הודעה למנהל המעבדה ולביטחון ומנתק בו זמנית את ברז הגליל.
3. **גלילי גזים רעילים** **(כמו חד תחמוצת הפחמן, פלואור, אמוניה, פוספין)**- **אסורים להימצא בתוך מבנים באופן מוחלט** יש להציבם מחוץ למבנה או בארון יניקה מתאים המחובר למערכת שאיבה. הובלת הגז תעשה בצינור כפול שאוב מחובר למערכת שאיבה. במעבדה נדרש ברז ניתוק אוטומטי במקרה של דליפה, מתז כבוי אש, וגלאי דליפות השולח הודעה למנהל המעבדה ולביטחון ומנתק בו זמנית את ברז הגליל.
4. **גפ"ם** (גז בישול) **במכלים גדולים מ 1ק"ג**  - **אסורים להימצא בתוך מבנים באופן מוחלט וכמו כן אין למקם מכליי גפ"ם במרפסת מחוץ למעבדה**
5. **יש להרכיב כובע לכל גליל שאינו מחובר לצנרת אספקה.**
6. **יש לדאוג להוצאה מידית של הגלילים שאינם אינרטיים אל מחוץ למבנה** לחצר באזור נפרד, מאווורר היטב, מוצל, מגודר ונעול. יש להקפיד על שילוט בטיחות מתאים. יחידת הבטיחות תשמח לייעץ ככל שיידרש.
7. גלילי גז פגי תוקף יש להחזירם לספק או לפנותם לאתר "נאות חובב",
8. כל עבודת אחזקה במעבדות או במסדרונות בסמיכות לגלילי גז או חומ"ס אחר דורשת אשור מראש של מנהל המעבדה ו/או יו"ר ועדת הבטיחות ביחידה.
9. יש להקפיד על קבלת גלילים שאינם פגומים, שאינם חלודים וצבועים על פי התקן. שם הגז יופיע בצורה ברורה על גבי הגליל.

נכתב ע"י ד"ר מנחם גנוט

ממונה בטיחות כימית